ΓΡΑΠΤΗ ΕΡΩΤΗΣΗ E-0477/01

υποβολή: Erik Meijer (GUE/NGL) προς την Επιτροπή

(21 Φεβρουαρίου 2001)

Θέμα: Η εσωτερική αλιεία στην Ιρλανδία αναποτελεσματική χρήση των πόρων και προσήλωση στα οικονομικά συμφέροντα

1. Είναι σε θέση η Επιτροπή να επιβεβαιώσει ότι η συστηματική εξόντωση του πληθυσμού τούρνας στην Ιρλανδία δεν παρατηρείται μόνο στην περιοχή των Δυτικών Λιμνών αλλά επίσης και στην περιοχή του Lough Sheelin (Κομητεία του Cavan) που βρίσκεται στο βορειοανατολικό τμήμα της χώρας, όπου οι τούρνες όχι μόνο μεταποιούνται ανά δεκάδες χιλιάδων σε τροφές για γάτες στην επιχείρηση C & D Foods Edgeworthstown, αλλά τα ψάρια που δεν χρησιμοποιούνται για τον σκοπό αυτό είτε πετιούνται και πεθαίνουν, είτε μεταφέρονται στις λίμνες του Key, Gara και Acrick (Roscommon);

2. Στην απάντηση που έδωσε η Επιτροπή στις 25 Νοεμβρίου 1996 στην γραπτή ερώτηση Ε-2439/96(1) της κ. Magda Aelvoet, βουλευτή του Ευρωπαϊκού Κοινοβουλίου, σε τί βασιζόταν η Επιτροπή για να επιβεβαιώνει ότι η άγρια πέστροφα αποτελεί εγχώριο είδος σε αντίθεση με την τούρνα; Μπορεί η θεωρία που προβάλλουν οιποστηρικτές της εξόντωσης, δηλαδή ότι οι άνθρωποι είχαν αρχίσει να εξοντώνουν την τούρνα από την εποχή του Μεσαίωνα, να αποτελέσει επιχείρημα για τη διατάραξη της φυσικής ισορροπίας που έχει επιτευχθεί έκτοτε;

3. Ενθυμείται η Επιτροπή ότι σύμφωνα με την απάντηση που είχε δώσει στις 25 Οκτωβρίου 1996 στην γραπτή ερώτηση Ε-2439/96, στόχος της ήταν να εμποδίσει την εξαφάνιση της άγριας πέστροφας στην Λίμνη του Corrib και ότι εάν υφίστανται ουσιαστικά βιολογικά αποδεικτικά στοιχεία που ενισχύουν την άποψη ότι η τούρνα τρέφεται με πέστροφες, οι έρευνες που διεξήχθησαν ως μέρος του έργου για τις Δυτικές Λίμνες, αποδεικνύουν ότι η τούρνα τρέφεται κυρίως με πέστροφες μέχρι ενός μεγέθους, αλλά ότι, παρά ταύτα, δεν έχει ληφθεί ακόμη καμιά απόφαση που να αφορά την εξόντωση της τούρνας;

4. Ποια είναι η άποψη της Επιτροπής ως προς τη θέση των ιχθυολόγων Bruno Broughton και Marco Kraal, σύμφωνα με τους οποίους η εξόντωση των ενηλίκων ατόμων τούρνας έχει ως κύρια συνέπεια το να παρέχει μεγαλύτερο πεδίο ελιγμών στις νέες τούρνες, οι οποίες έχουν ανάγκη από περισσότερες νέες πέστροφες για την τροφή τους, ενώ, επιπλέον, οι μεγάλες τούρνες τρώνε τις μικρές με αποτέλεσμα, αντίθετα από ό,τι αναμένεται, να έχει το pike-culling ως συνέπεια τη μείωση των αποθεμάτων πέστροφας;

5. Συμμερίζεται η Επιτροπή την άποψη ότι η εξέλιξη της κατάστασης κατά τα τελευταία έτη απέδειξε ότι οι νόμιμοι στόχοι στον τομέα της αναψυχής και της διατήρησης της φύσης έχουν στην πραγματικότηταπαχθεί σε ύποπτες προσπάθειες εξασφάλισης οικονομικών συμφερόντων μέσω της ύπαρξης ενός όσο το δυνατόν μεγαλύτερου αποθέματος πέστροφας για τις ανάγκες της ανθρώπινης κατανάλωσης και του τουρισμού;

(1) ΕΕ C 91 της 20.3.1997, σελ. 5.

Απάντηση του κ. Barnier εξ ονόματος της Επιτροπής

(8 Ιουνίου 2001)

1. Σύμφωνα με τις πληροφορίες της περιφερειακής επιτροπής αλιείας του Shannon (SRFB), δενπήρξε συστηματική εξολόθρευση της τούρνας στη λίμνη Sheelin (Lough Sheelin). Κάθε έτος, εφαρμόζεται πρόγραμμα για την απομάκρυνση της τούρνας το οποίο περιλαμβάνει απομάκρυνση των ζωντανών ψαριών από την λίμνη Sheelin και τη μεταφορά τους σε ένα καθορισμένο ιχθυότοπο. Ένα μικρό ποσοστό του πληθυσμού τούρνας τραυματίζεται και επομένως δεν μπορεί να μεταφερθεί ή πεθαίνει ως αποτέλεσμα της διαδικασίας και οι εν λόγω ιχθείς το 2000 μεταποιήθηκαν κανονικά από την εταιρία C&D σε ζωοτροφές. Η διαδικασία είναι ανοικτή και διαφανής και διάφοροι εκπρόσωποι των μέσων ενημέρωσης της Ιρλανδίας παρακολούθησαν τις εν λόγω δραστηριότητες.

2. Όπως αναφέρει η περιφερειακή επιτροπή αλιείας της δυτικής Ιρλανδίας (WRFB), οι μεγάλες λίμνες της δυτικής Ιρλανδίας είναι μοναδικές διότι ήταν οι πρώτες που αποχωρίστηκαν από τις άλλεςδρολογικές λεκάνες της Ιρλανδίας μετά την πρώτη περίοδο των παγετώνων και περιέχουν επομένως έναν πιο περιορισμένο αριθμό αυτόχθονων ειδών, όπου κυριαρχούν οι σολομοί, μεταξύ των οποίων ο αρκτοσαλβελίνος, ο σολομός και η πέστροφα. Με την παρέλευση του χρόνου, ο άνθρωπος εισήγαγε επιπλέον είδη ιχθύων στα εν λόγω ύδατα, μεταξύ των οποίων την τούρνα και πιο πρόσφατα την πλατίτσα. Οι εν λόγω λίμνες αποτελούν επομένως φυσικές ζώνες αλιείας της άγριας πέστροφας και θα πρέπει να προστατευθούν και να αναπτυχθούν λαμβάνονταςπόψη αυτό το στοιχείο. Η διαχείριση των άλλων ειδών που δεν είναι αυτόχθονα γίνεται με επιλεκτικό τρόποπέρ των αυτόχθονων ειδών. Η Επιτροπή είναι τελείως σύμφωνη με αυτό το είδος διαχείρισης που προσπαθεί να διατηρήσει μια από τις τελευταίες μεγάλες ζώνες αλιείας άγριας πέστροφας στην Ευρώπη. Η ισορροπία πουπάρχει σήμερα δεν είναι μια φυσική ισορροπία αλλά αυτό είναι λογικό εφόσον τα αυτόχθονα είδη πρέπει να έχουν την προτεραιότητα.

3. Σύμφωνα με πληροφορίες που έδωσε η WRFB, είναι επιστημονικά αποδεδειγμένο ότι οι ερασιτέχνες προτιμούν να αλιεύουν την άγρια πέστροφα στις λίμνες Corrib, Mask και Carra. Αυτό έχει καταδειχθεί στις εν λόγω λεκάνες απορροής, καθώς επίσης και σε παρόμοιες λεκάνες της Δημοκρατίας της Ιρλανδίας του ιδίου γεωλογικού τύπου. Οι περιφερειακές επιτροπές αλιείας και η κεντρική επιτροπή αλιείας κατέληξαν στο συμπέρασμα, βάσει επιστημονικών στοιχείων, ότι για να προστατευθούν αυτές οι πολύτιμες ζώνες αλιείας, θα έπρεπε να γίνει σωστή διαχείριση των αποθεμάτων των κύριων αρπακτικών ειδών (τούρνα). Για αυτό οι τούρνες από τις εν λόγω λίμνες μεταφέρθηκαν σε άλλες ζώνες αλιείας που προορίζονται ειδικά για ψάρεμα.

4. Σύμφωνα με πληροφορίες της WRFB, στις μεγάλες δυτικές λίμνες, η τούρνα αρχίζει να τρέφεται με πέστροφες σε μεγάλη ποσότητα από τη στιγμή που η ουρά της έχει μήκος 50 cm. Οι πιο μικρές τούρνες δεν επηρεάζουν άμεσα τα αποθέματα πέστροφας διότι δεν τρέφονται με αυτό το είδος. Οι πιο μεγάλες τούρνες (που τρέφονται κυρίως με πέστροφες) απομακρύνονται στο πλαίσιο της διαχείρισης των αποθεμάτων. Εννοείται ότι τα αποθέματα τούρνας που παραμένουν στη λίμνη έχουν μικρότερο βάρος και οι περισσότερες απάυτές δεν τρέφονται με πέστροφα. Αυτό σημαίνει ότι ο στόχος της μείωσης του κινδύνου για τα αποθέματα πέστροφας επιτυγχάνεται και κατά συνέπεια αυξάνονται τα αποθέματα πέστροφας. Αποδείχθηκε λοιπόν ότι αυτός είναι ένας επιτυχής τρόπος διαχείρισης των αποθεμάτων πέστροφας κατά τα τελευταία 45 έτη.

Μια ανεξάρτητη επιστημονική αξιολόγηση για την αναγκαιότητα του ελέγχου των αποθεμάτων τούρνας εντός των ιρλανδικών λιμνών στις οποίεςπάρχουν πέστροφες ζητήθηκε από την επιτροπή που είναιπεύθυνη για την κατανομή των κοινοτικών επιδοτήσεων στα ιρλανδικά έργα που αφορούν την αλιεία (πρόγραμμα TAM για την περίοδο 1995-1999). Ο αξιολογητής συμπέρανε ότι η πολιτική των κεντρικών και περιφερειακών επιτροπών αλιείας σχετικά με τον έλεγχο του πληθυσμού τούρνας στις λίμνες της Ιρλανδίας, στις οποίεςπάρχουν πέστροφες, αποτελεί ένα απαραίτητο εργαλείο διαχείρισης.

Όσον αφορά τα σχόλια του κ. Bruno Broughton, φαίνεται ότι έρχονται σε αντίθεση με ένα προηγούμενο δημοσίευμα στο οποίο δήλωσε ότι η απομάκρυνση τούρνας μεγάλου μεγέθους από αγγλικούςς ταμιευτήρες στους οποίους εκτρέφονται πέστροφες αποδείχθηκε ωφέλιμη για τα αποθέματα πέστροφας. Ο κ. Broughton δήλωσε αυτολεξεί ότι αναμφισφήτητα η ποιότητα της αλιείας πέστροφας βελτιώθηκε από τότε που άρχισε η απομάκρυνση της τούρνας.(1)

5. Σύμφωνα με πληροφορίες της WRFB, οι μεγάλες λίμνες αποτελούν πολύ σημαντικούς ιχθυότοπους άγριας πέστροφας. Το να επιτραπεί ναποβαθμιστούν σε ζώνες αλιείας κοινών ειδών ιχθύων θα ισοδυναμούσε με το να επιτραπεί να περιέλθει σε παρακμή μια από τις σημαντικότερες ζώνες αλιείας της χώρας. Η Ιρλανδία δεν μπορεί να επιτρέψει κάτι τέτοιο. Θα ήταν σφάλμα να ενισχυθεί η εισαγωγή ειδών τούρνας και πλατίτσας εις βάρος των αυτόχθονων πληθυσμών άγριας πέστροφας. Η Ιρλανδία και η Επιτροπή πρέπει να έχουν ως στόχο την προστασία των λιμνών στις οποίεςπάρχουν άγριες πέστροφες και πρέπει να ελέγχεται οποιαδήποτε άσκοπη έξωθεν ή εξωτερική επίδραση. Οι λίμνες αυτές, εκτός από το ότι προστατεύουν αυτόχθονα είδη, αποτελούν ένα από τους σπουδαιότερους ιχθυότοπους άγριας πέστροφας με τεράστιο παγκόσμιο ενδιφέρον, τόσο όσον αφορά την αλιεία αναψυχής όσο και επειδή αποτελούν ένα πολύ ιδιαίτερο και σπάνιο οικότοπο ιδίως σε ευρωπαϊκή κλίμακα.

(1) Απόσπασμα από το ακόλουθο έγγραφο, που απετέλεσε αντικείμενο αναθεώρησης: A comparison of three methods of pike (Esox lucius L.) removal from a lowland trout fishery. Συγγραφείς: Broughton, N.M. & Fisher K.A.M. in Fish. Mgmt. (1981) τόμος 12, αριθ. 3, σ. 101 106.